Тоқаев өзінің Абайшыл екенін байқатты
"Тоқаев өзінің Абайшыл екенін байқатты" | "https://abai.kz/post/91854"
TITLE: Тоқаев өзінің Абайшыл екенін байқатты
URL: https://abai.kz/post/91854
META: "Тоқаев өзінің Абайшыл екенін байқатты" | "https://abai.kz/post/91854"
DATE: 31.05.2019
AUTHOR(s): Abai.kz
TOTAL WORDS: 213
TEXT: Кеше Мемлекет басшысы Қасым-жомарт Тоқаев Абайдың 175 жылдық мерейтойын мерекелеуге пәрмен беріп, өзінің Абайшыл азамат екенін байқатты. Абай Құнанбайұлының 175 жылдық мерейтойын мерекелеу туралы құжатта: "2020 жылы қазақ халқының ұлы ақыны, ағартушысы Абай Құнанбайұлының 175 жылдық мерейтойын жоғары ұйымдастырушылық және мазмұндық деңгейде мерекелеуді қамтамасыз ету мақсатында ҚАУЛЫ ЕТЕМІН: 1. Қазақстан Республикасының Үкіметі: 1) 2019 жылғы 1 шілдеге дейін 2020 жылы қазақ халқының ұлы ақыны, ағартушысы Абай Құнанбайұлының 175 жылдық мерейтойын (бұдан әрі – Абай Құнанбайұлының 175 жылдық мерейтойы) дайындау және өткізу жөніндегі мемлекеттік комиссия құрсын; 2) 2019 жылғы 1 қазанға дейін Абай Құнанбайұлының 175 жылдық мерейтойын дайындау және өткізу жөніндегі жалпыреспубликалық жоспарды бекітсін; 3) Абайдың «Жидебай-Бөрілі» мемлекеттік тарихи-мәдени және әдеби-мемориалдық қорық-музейін кешенді жаңғырту жөнінде қажетті шаралар қабылдасын; 4) 2020 жылы Нұр-Сұлтан қаласында Абай Құнанбайұлының 175 жылдық мерейтойына арналған халықаралық ғылыми-практикалық конференция өткізсін; 5) Абай Құнанбайұлының еңбектерін кең таралған негізгі шет тілдеріне сапалы аударуды жүзеге асыру, басып шығару және халықаралық ілгерілету жөнінде қажетті шаралар қабылдасын; 6) Абай Құнанбайұлының 175 жылдық мерейтойын Біріккен Ұлттардың Білім, ғылым және мәдениет мәселелері жөніндегі ұйымы (ЮНЕСКО) мен Халықаралық түркі мәдениеті ұйымы (ТҮРКСОЙ) аясында мерекелеуді ұйымдастыру жөніндегі мәселені пысықтасын; 7) осы Жарлықты іске асыру жөнінде өзге де шаралар қабылдасын. 2. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін. 3. Осы Жарлық қол қойылған күнінен бастап қолданысқа енгізіледі" делінген. Abai.kz
